Cambridgeshire
<s>Cambridgeshire (skraćeno Cambs, čita se Kembridžšir) je engleska historijska i ceremonijalna grofovija u Istočnoj Angliji.</s>

<s>Geografija 
Cambridgeshire leži u regiji Istočna Engleska, ima površinu od 3387 km², na kojoj živi 804.841 stanovnika.</s>

<s>Graniči na sjeveru s grofovijom Lincolnshire, na sjeveroistoku s Norfolkom, na istoku sa Suffolkom, na jugu s Essexom i Hertfordshireom, te na zapadu s Bedfordshireom i Northamptonshireom.</s>

<s>Cambridgeshire je administrativno podjeljen na pet distrikta; East Cambridgeshire, Fenland, Huntingdonshire, 
South Cambridgeshire, grad Cambridge i unitarnu jedinicu Peterborough.</s><s>Grad Cambridge je administrativni centar.</s>

<s>Zaljev Sjevernog mora danas poznat kao Wash, za prahistorije je ulazio mnogo dublje u unutrašnjost Britanskog otoka.</s><s>Tako da je taj kraj između mora i kopna, bio često plavljen i zasipan velikim naslagama treseta, blata i gline.</s><s>Danas je to ravnica okružena niskim brežuljcima.</s><s>Nekadašnji južni dio zaljeva Fens, danas je isušenen i iskrčen.</s><s>Porazbacani niski grebeni, koji razbijaju monotoniju te ravnice, su zapravo nekadašnji otoci Najveći od njih - Ely, bio je sigurno utočište Anglosaksoncima i njihovom lideru Herewardu Budnom, koji se usprotivio Williamu Osvajaču i Normanskoj invaziji.</s>

<s>Cambridgeshire oplakuju dvije veće rijeke Nene i Great Ouse (sa pritokom Cam).</s><s>Vremenom je teren Cambridgeshira melioriran, pa je postao pogodan za poljoprivredu.</s><s>Danas se po njegovom vapnenačkom istočnom rubu uzgajaju žitarice, krumpir i šećerna repa, koji se prerađuju u gradu Elyu.</s><s>Povrće se uzgaja po Fensu, a voće za konzerviranje i pekmez po padinama bivših otoka i oko Wisbecha.</s>

<s>Historija
Današnji Cambridgeshire je formiran 1974., na teritoriju na kojoj se nekad prostirao historijski Cambridgeshire, ali i dobar dio historijske grofovije Huntingdonshire (to je danas distrikt Huntingdonshire).</s>

<s>Prahistorijiski tragovi i arheološki nalazi ukazuju na to da je Fens, zadugo ostao močvarni kraj.</s><s>Za rimskih vremena dolina rijeke Cam bila je najnaseljenija, a već su Rimljani počeli sa njegovom melioracijom.</s><s>Prva anglosaksonska naselja pojavljuju se u 5. vijeku.</s><s>Između 9. i 11. vijeka, taj kraj zaposjedaju Anglosaksonci i Danci.</s>

<s>Počevši od srednjeg vijeka, Cambridgeshirom i susjednim Huntingdonshirom upravlja isti šerif.</s><s>Osnivanje Univerziteta u Cambridgeu u 13. vijeku, pretvorilo je Cambridge u jednog od glavnih engleskih intelektualnih centara.</s>

<s>Najveće historijske znamenitosti su Katedrala u Elyju uz građevine Univerziteta u Cambridgeu.</s>

<s>Privreda 
Osim široko rasprostranjene prehrambene industrije, najveći industrijski centar je Peterborough, koji se naročito razvio od sredine 20. vijeka.</s><s>I Cambridge ima nešto industrije (rasvjetna tijela, sijalice), uz velik broj naučnih instituta koji se time pored elektronike bave.</s><s>Brežuljkasti kraj uz južni rub Cambridgeshira je rezidencijalna zona Cambridga udaljena od Londona, od 70 do 80 km.</s>

<s>Izvori</s>

<s>Vanjske veze</s>

<s>Cambridgeshire County Council</s>

<s>Grofovije u Engleskoj
Istočna Engleska</s>

